ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Αυγούστου 1990 σχετικά με χρηματοδοτικές παρεμβάσεις του Ηνωμένου Βασιλείου υπέρ της βιομηχανίας άνθρακα κατά τη διάρκεια του οικονομικού έτους 1989/90 ( Το κείμενο στην αγγλική γλώσσα είναι το μόνο αυθεντικό ) ( 91/221/ΕΚΑΧ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ . 2064/86/ΕΚΑΧ της Επιτροπής της 30ής Ιουνίου 1986 σχετικά με το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα ( 1 ),

Εκτιμώντας ότι :

Ι

Με την επιστολή της 12ης Ιουλίου 1990, η κυβέρνηση του Ηνωμένου Βασιλείου έχει κοινοποιήσει στην Επιτροπή σύμφωνα με τις διατάξεις της απόφασης 90/634/ΕΚΑΧ της Επιτροπής της 28ης Μαρτίου 1990 σχετικά με τις χρηματοδοτικές παρεμβάσεις του Ηνωμένου Βασιλείου υπέρ της βιομηχανίας άνθρακα κατά τη διάρκεια των οικονομικών ετών 1987/88, 1988/89 και 1989/90 ( 2 ) συμπληρωματικές πληροφορίες για ορισμένες ενισχύσεις που προτίθεται να χορηγήσει στη βιομηχανία άνθρακα κατά τη διάρκεια του οικονομικού έτους 1989/90 .

Με την εν λόγω επιστολή η κυβέρνηση του Ηνωμένου Βασιλείου κοινοποίησε επίσης στην Επιτροπή, σύμφωνα με το άρθρο 9 παράγραφος 3 της απόφασης αριθ . 2064/86/ΕΚΑΧ, το τελικό ποσό της ενίσχυσης για την κάλυψη των ζημιών της επιχείρησης British Coal Corporation για το οικονομικό έτος 1989/90, καθώς και πληροφορίες σχετικά με το στρατηγικό σχέδιο της εν λόγω επιχείρησης .

Σύμφωνα με την απόφαση αριθ . 2064/86/ΕΚΑΧ, η Επιτροπή αποφασίζει για τα ακόλουθα χρηματοδοτικά μέτρα :

- συμπληρωματική ενίσχυση για την κάλυψη των ζημιών της επιχείρησης "British Coal Corporation" στο πλαίσιο του οικονομικού έτους 1989 /90 οι οποίες ανέρχονται σε 215 εκατομμύρια λίρες στερλίνες,

- χρηματοοικονομική παρέμβαση ύψους 820 εκατομμυρίων λιρών στερλινών αντίστοιχη με τη μείωση της αξίας των πάγιων στοιχείων του ενεργητικού της επιχείρησης "British Coal Comporation ".

Τα μέτρα τα οποία προβλέπονται να ληφθούν από την κυβέρνηση του Ηνωμένου Βασιλείου υπέρ της βιομηχανίας άνθρακα ανταποκρίνονται στις διατάξεις του άρθρου 1 παράγραφος 1 της απόφασης . Η Επιτροπή οφείλει, συνεπώς, να αποφανθεί σχετικά με τα μέτρα αυτά δυνάμει του άρθρου 10 της εν λόγω απόφασης, τόσο ως προς τη συμμόρφωσή τους με τους στόχους και τα κριτήρια που διατυπώνονται στην απόφαση αριθ . 2064/86/ΕΚΑΧ όσο και ως προς τη συμβατότητά τους με την καλή λειτουργία της κοινής αγοράς .

ΙΙ

Με την απόφαση 90/634/ΕΚΑΧ, η Επιτροπή επέτρεψε στην κυβέρνηση του Ηνωμένου Βασιλείου να χορηγήσει στη βιομηχανία άνθρακα, για το οικονομικό έτος 1989/90, ενισχύσεις ύψους 5 100 εκατομμυρίων λιρών στερλινών . Το ποσό αυτό περιλαμβάνει τις ακόλουθες ενισχύσεις :

- ενίσχυση για την κάλυψη των ζημιών της επιχείρησης "British Corporation" κατά το οικονομικό έτος 1989/90, η οποία ανέρχεται σε 800 εκατομμύρια λίρες στερλίνες,

- ενίσχυση στην επιχείρηση "British Coal Comporation" για τη σύσταση αποθεματικού προς κάλυψη των αποζημιώσεων για περιστατικά απώλειας της ακοής στο πλαίσιο των παραγωγικών δραστηριοτήτων στο χρονικό διάστημα πριν από το οικονομικό έτος 1989/90, οι οποίες ανέρχονται σε 500 εκατομμύρια λίρες στερλίνες,

- ενίσχυση στην επιχείρηση "British Coal Comporation" για τη σύσταση αποθεματικού για δωρεάν παροχή άνθρακα, απαιθαλωμένου καυσίμου και, σε ορισμένες περιπτώσεις, αποζημίωσης εις είδος στους ανθρακωρύχους κατά τη λήξη της επαγγελματικής τους σταδιοδρομίας, στους τέως ανθρακωρύχους ή στους δικαιούχους, στο πλαίσιο των παραγωγικών δραστηριοτήτων κατά το χρονικό διάστημα πριν από το οικονομικό έτος 1990/91, η οποία ανέρχεται σε 2 000 εκατομμύρια λίρες στερλίνες,

- χρηματοοικονομική παρέμβαση ύψους 1 800 εκατομμυρίων λιρών στερλινών, αντίστοιχη με τη μείωση της αξίας των παγίων στοιχείων του ενεργητικού της επιχείρησης "British Coal Comporation ".

Η έγκριση της Επιτροπής της χρηματοοικονομικής παρέμβασης που αντιστοιχεί με τη μείωση της αξίας των παγίων στοιχείων του ενεργητικού της επιχείρησης "British Coal Comporation" αφορούσε μέρος μόνον της κοινοποιηθείσας συνολικής παρέμβασης ύψους 2 600 εκατομμυρίων λιρών στερλινών .

Δεδομένου ότι ο ακριβής υπολογισμός της μείωσης της αξίας των παγίων στοιχείων μπορεί να πραγματοποιηθεί μόνο μετά από λεπτομερή εξέταση των μελλοντικών προοπτικών της βιομηχανίας άνθρακα του Ηνωμένου Βασιλείου, στο πλαίσιο επιχειρησιακής στρατηγικής, η Επιτροπή ήταν σε θέση να εγκρίνει μόνον ένα επιμέρους ποσό ενερχόμενο σε 1 800 εκατομμύρια λίρες στερλίνες .

Ως εκ τούτου, η κυβέρνηση του Ηνωμένου Βασιλείου κλήθηκε να κοινοποιήσει στην Επιτροπή, πριν την 1η Οκτωβρίου 1990, τις πληροφορίες σχετικά με το στρατηγικό σχέδιο της επιχείρησης "British Coal Comporation ".

Με βάση τις πληροφορίες που περιέχει η κοινοποίηση της 12ης Ιουλίου 1990 της κυβέρνησης του Ηνωμένου Βασιλείου, η Επιτροπή είναι σε θέση να αποφασίσει για χρηματοοικονομική παρέμβαση ύψους 820 εκατομμυρίων λιρών στερλινών, που αντικατοπτρίζει τη σημερινή αξία της μείωσης της αξίας των πάγιων στοιχείων της επιχείρησης "British Coal Comporation ".

Εξάλλου, ο οριστικός λογαριασμός της ενίσχυσης για την κάλυψη των ζημιών για το οικονομικό έτος 1989/90 δείχνει αύξηση κατά 215 εκατομμύρια λίρες στερλίνες της παρέμβασης που εγκρίθηκε με την απόφαση 90/634/ΕΚΑΧ, οπότε το συνολικό ποσό της ενίσχυσης για την κάλυψη των ζημιών που προτίθεται να χορηγήσει η κυβέρνηση του Ηνωμένου Βασιλείου κατά το εν λόγω οικονομικό έτος ανέρχεται σε 1 015 εκατομμύρια λίρες στερλίνες .

ΙΙΙ

Κατά τη διάρκεια των πέντε τελευταίων ετών, έχουν εφαρμοστεί σημαντικά μέτρα για την αναδιάρθρωση, τον εξορθολογισμό και τον εκσυγχρονισμό της βιομηχανίας άνθρακα του Ηνωμένου Βασιλείου . Στο πλαίσιο των μέτρων αυτών, ο αριθμός των ορυχείων μειώθηκε από 169 τον Μάρτιο του 1985 σε 73 τον Μάρτιο του 1990, ενώ ο αριθμός των απασχολουμένων μειώθηκε από 171 000 ανθρακωρύχους σε 66 000 ανθρακωρύχους . Η παραγωγικότητα αυξήθηκε, κατά τη διάρκεια της εν λόγω περιόδου, κατά περισσότερο από 75 %, ενώ η εξόρυξη μειώθηκε στο ίδιο διάστημα κατά 13 εκατομμύρια τόνους, δηλαδή από 88,4 εκατομμύρια μειώθηκε σε 75,5 εκατομμύρια τόνους .

Η παύση της λειτουργίας των ορυχείων οδήγησε σε σημαντική αύξηση των βαρών για την επιχείρηση . Η βιομηχανία υποχρεώθηκε επίσης να αναλάβει αυξανόμενο μέρος των δαπανών των απολύσεων .

Με την απόφαση 90/643/ΕΚΑΧ, η Επιτροπή είχε εγκρίνει για το οικονομικό έτος 1989/90 ενίσχυση ύψους 800 εκατομμυρίων λιρών στερλινών για την κάλυψη των ζημιών . Ο οριστικός λογαριασμός του οικονομικού έτους απαιτεί τη χορήγηση επιπλέον ενίσχυσης ύψους 215 εκατομμυρίων λιρών στερλινών, οπότε το συνολικό ποσό πρόκειται να ανέλθει σε 1 015 εκατομμύρια λίρες στερλίνες .

Η αύξηση αυτή απορρέει κυρίως από την τιμή πώλησης που υπήρξε μειωμένη έναντι της προβλεφθείσας, εξαιτίας νέων δυσχερειών γεωλογικής φύσεως, καθώς και από προσωρινά προβλήματα στις συνθήκες παραγωγής .

Η ενίσχυση για την κάλυψη των ζημιών για το οικονομικό έτος 1989/90 εγκρίθηκε για συνολική παραγωγή 95,8 εκατομμυρίων τόνων και δεν υπερβαίνει τη διαφορά, για κάθε τόνο προϊόντος, μεταξύ του προβλεπόμενου μέσου κόστους και των προβλεπόμενων μέσων εσόδων . Ως εκ τούτου ανταποκρίνεται στους όρους εφαρμογής του άρθρου 3 παράγραφος 1 της απόφασης αριθ . 2064/86/ΕΚΑΧ .

Τα μέτρα αυτά διευκολύνουν τη διαδικασία της αναδιάρθωσης, του εξορθολογισμού και του εκσυγχρονισμού της βιομηχανίας άνθρακα του Ηνωμένου Βασιλείου, συμβάλλοντας στη βελτίωση της ανταγωνιστικότητας της βιομηχανίας άνθρακα με την άρση της λειτουργίας μονάδων παραγωγής που μακροπρόθεσμα δεν παρουσιάζουν προοπτικές οικονομικής βιωσιμότητας και τη δημιουργία νέων μονάδων οικονομικά βιώσιμων με την εισαγωγή νέων τεχνικών μεθόδων ή νέου εξοπλισμού . Τα εν λόγω μέτρα είναι λοιπόν σύμφωνα με τους στόχους που προβλέπονται στο άρθρο 2 παράγραφος 1 της εν λόγω απόφασης .

IV

Η συνεχιζόμενη συρρίκνωση του μεριδίου της αγοράς του άνθρακα που παράγεται στο Ηνωμένο Βασίλειο, οι προοπτικές όσον αφορά τη μελλοντική εξέλιξη των τιμών του άνθρακα και την τιμή συναλλάγματος έναντι του δολαρίου ΗΠΑ, η συγκέντρωση της παραγωγής σε εξορυκτικές μονάδες με τις καλύτερες προοπτικές οικονομικής βιωσιμότητας, η βούληση της επιχείρησης να μη δεσμευθεί πλέον με εμπορικές συναλλαγές οι οποίες μακροπρόθεσμα δεν έχουν θετικό αποτέλεσμα, τα τεχνικά προβλήματα που παρουσιάστηκαν σε κοιτάσματα τα οποία, κατά το παρελθόν, είχε θεωρηθεί ότι προσέφεραν καλές προοπτικές, καθώς και τα προβλήματα ελέγχου των εμπορικών λόγω της υψηλής περιεκτικότητας του άνθρακα σε θείο, οδήγησαν στο συμπέρασμα ότι περισσότερο από το 60 % των πάγιων στοιχείων της επιχείρησης "British Coal Comporation" έχει οριστικά απωλεσθεί .

Για τους λόγους αυτούς, η κυβέρνηση του Ηνωμένου Βασιλείου αποφάσισε να χορηγήσει στην επιχείρηση "British Coal Comporation" ενίσχυση που ανέρχεται σήμερα σε 2 620 εκατομμύρια στερλίνες, εκ των οποίων 1 800 εκατομμύρια λίρες στερλίνες εγκρίθηκαν από την Επιτροπή με την απόφαση 90/634/ΕΚΑΧ . Το μέτρο αυτό το οποίο αντιστοιχεί με τη μείωση της αξίας των πάγιων στοιχείων, δεν επιτρέπει μόνο τη βελτίωση της διαφάνειας των λογιστικών μεθόδων της επιχείρησης αλλά και τη συμμόρφωσή τους με τις κρατούσες αρχές της λογιστικής, κυρίως δε επιτρέπει να αποφευχθεί η επιβάρυνση των εκμεταλλεύσεων που παρουσιάζουν καλές μακροπόθεσμες προοπτικές οικονομικής βιωσιμότητας με χρηματοοικονομικές υποχρεώσεις που σχετίζονται με μονάδες παραγωγής που δεν έχουν καμία προοπτική οικονομικής βιωσιμότητας .

Όσον αφορά τα σενάρια εξέλιξης της ζήτησης και των τιμών, καθώς και το στόχο βραχυπρόθεσμης και μακροπρόθεσμης αποδοτικότητας που ανατέθηκε στην επιχείρηση "British Coal Comporation", τα μέτρα αναδιάρθρωσης, εξορθολογισμού και εκσυγχρονισμού που πρόκειται να απαιτηθούν κατά τα προσεχή έτη έχουν ως αποτέλεσμα την παύση της λειτουργίας των εξορυκτικών μονάδων που δεν παρουσιάζουν καμία προοπτική οικονομικής βιωσιμότητας .

Η συγκέντρωση των δραστηριοτήτων της επιχείρησης στις εξορυκτικές μονάδες με τις καλύτερες μελλοντικές προοπτικές οικονομικής βιωσιμότητας είναι σύμφωνη με το στόχο για βελτίωση της ανταγωνιστικότητας της βιομηχανίας άνθρακα που περιέχεται στο άρθρο 2 παράγραφος 1 πρώτη περίπτωση της απόφασης αριθ . 2064/86/ΕΚΑΧ .

Με εξαίρεση των ενισχύσεων που επιτρέπουν στην επιχείρηση να αντιμετωπίσει τις δαπάνες από τις απολύσεις εργαζομένων και τις άλλες κοινωνικές δαπάνες που σχετίζονται με την αναδιάρθρωση, τον εξορθολογισμό και τον εκσυγχρονισμό της βιομηχανίας άνθρακα, η κυβέρνηση του Ηνωμένου Βασιλείου έχει γνωστοποιήσει στην Επιτροπή την πρόθεσή της να μη χορηγήσει κατά τα επόμενα οικονομικά έτη καμία ενίσχυση προς την επιχείρηση μέχρις ότου λήξει η ισχύς της απόφασης αριθ . 2064/86/ΕΚΑΧ .

V

Οι ενισχύσεις που διέπονται από την παρούσα απόφαση είναι, συνεπώς, συμβατές με την καλή λειτουργία της κοινής αγοράς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Η κυβέρνηση του Ηνωμένου Βασιλείου εξουσιοδοτείται να καταβάλει στη βιομηχανία άνθρακα, για το οικονομικό έτος 1989/90, ενίσχυση πέραν εκείνης που εγκρίθηκε με την απόφαση 90/634/ΕΚΑΧ συνολικού ύψους 1 035 εκατομμυρίων λιρών στερλινών . Το συνολικό ποσό συνίσταται από τις ακόλουθες ενισχύσεις :

- συμπληρωματική ενίσχυση για την κάλυψη των ζημιών της επιχείρησης "British Coal Comporation" ύψους 215 εκατομμυρίων λιρών στερλινών,

- χρηματοοικονομική παρέμβαση αντίστοιχη προς την μείωση της αξίας των πάγιων στοιχείων ενεργητικού της επιχείρησης "British Coal Comporation" ύψους 820 εκατομμυρίων λιρών στερλινών . Άρθρο 2

Η παρούσα απόφαση απευθύνεται στο Ηνωμένο Βασίλειο . Βρυξέλλες, 1 Αυγούστου 1990 . Για την Επιτροπή

Antonio CARDOSO E CUNHA

Μέλος της Επιτροπής ( 1 ) ΕΕ αριθ . L 177 της 1 . 7 . 1986, σ . 1 . ( 2 ) ΕΕ αριθ . L 346 της 11 . 12 . 1990, σ . 22 .